**RAMUČIŲ KULTŪROS CENTRO 2016 METŲ VEIKLOS**

**ATASKAITA**

1. ĮVADAS

Kauno rajono Ramučių kultūros centras yra iš savivaldybės biudžeto išlaikoma kultūros įstaiga, tenkinanti visuomenės kultūros poreikius (toliau tekste – įstaiga). Ramučių kultūros centras – daugiafunkcinis kultūros centras – įstatymų nustatyta tvarka įsteigtas ir pripažintas juridinis asmuo, kuris savo veikla puoselėja krašto kultūrinį savitumą, telkia gyventojus meno mėgėjų kolektyvų veiklai, skatina jų meninę saviraišką, į veiklą įtraukia įvairaus amžiaus ir socialinių grupių bendruomenės narius.

**Įstaigos buveinė:** Centrinė g. 26C, Ramučiai, Kauno rajonas.

Pagrindiniai 2016 metų Ramučių kultūros centro tikslai:

* Skatinti vietos bendruomenes giliau pažinti ir saugoti savo krašto, Lietuvos gyvąją tradiciją ir kultūrinį paveldą;
* Puoselėti kultūros ir mėgėjų meno kūrėjų raišką ir jos pristatymą visuomenei;
* Renginiuose pasitelkti novatoriškas išraiškos formas, atsižvelgiant į šiuolaikinės visuomenės poreikius;
* Bendradarbiaujant su vietos bendruomenėmis, organizuoti tradicines šventes, bei kitokio žanro kultūrinius renginius.

II. VEIKLOS APŽVALGA

**Įstaigos valdymas**

Ramučių kultūros centras yra viena iš kultūrą puoselėjančių įstaigų. Kultūros centrui 2016 metais vadovavo l.e.p. direktorė Jolanta Balnytė. Direktorius organizuoja ir koordinuoja kultūros centro Ramučių, Neveronių, Voškonių, Domeikavos bei Lapių laisvalaikio salių veiklą.

Įstaigos taryba turinti patariamojo balso teisę, atstovaujanti Kultūros centro ir laisvalaikio salių meno kolektyvams, vietos bendruomenėms ir seniūnijoms. 2016 metais Kultūros tarybos posėdžiai vyko 2 kartus.

 Posėdžių metu buvo aptarti laisvalaikio salių svarbiausi renginiai, sąmatos, veiklos programos ir surinktų 2% lėšų paskirstymas.

**Įstaigos personalas**

Ramučių kultūros centre yra 17,5 darbuotojų etatų. Iš jų – 15 kultūros ir meno darbuotojai. Visi kūrybiniai darbuotojai yra kultūros darbo specialistai, turintys aukštąjį universitetinį išsilavinimą. 1,5 etato skirta direktorei ir referentei bei 2,5 etato skirti valytojoms.

2016 metais Ramučių kultūros centras dirbo pagal nustatytų pareigybių sąrašą. Darbuotojų kaita buvo žymi: buvo priimta dirbti iš viso 11 naujų darbuotojų - 0,75 etatu naujas Ramučių laisvalaikio salės kultūrinės veiklos organizatorius Edvinas Grinkevičius. Nuo 2016-01-26 priimta dirbti 0,5 etatu dailininkė Sigita Dabulskytė, nuo 2016-02-01 į dailininko pareigas priimtas Ričardas Grekavičius 0,25 etatu ir nuo 2016-03-02 dailininku pradėjo dirbti Donatas Vasiliauskas 0,25 etatu. 2016-03-21 Jovita Morkūnaitė priimta į programinės veiklos organizatorės pareigas 0,25 etatu. 2016-04-18 buvo priimtas Audrius Žilinskas į projektų vadybininkus pilnu etatu, 2016-05-09 Žaneta Jankauskaitė priimta į kultūrinės veiklos organizatorės pareigas pilnu etatu. 2016-06-09 Jovita Rastenė priimta 0.75 etatu dirbti kultūrinės veiklos organizatorės pareigose, nuo 2016-08-22 į dailininkės pareigas 0,75 etatu priimta Rosanda Sorakaitė – Ramanauskienė. 2016-10-03 buvo priimta kultūros projektų vadovė Jurga Marmaitė pilnu etatu taip pat ji priimta ir 0,5 etatu į meno vadovės pareigas. Nuo 2016-11-22 buvo priimta nauja referentė Laura Eskertaitė. Taip pat šiais metais buvo ir 11 atleistų darbuotojų.

Pasikeitus pareigybėms, buvo atestuoti šie darbuotojai: meno vadovei Stanislavai Šumilaitei suteikta III kvalifikacinė klasė, kultūrinės veiklos organizatorei Danguolei Kasparienei suteikta I kvalifikacinė klasė, įstaigos meno vadovams: Rasai Endriukaitienei, Rimvydui Kruopiui bei Virginijai Stunžėnienei suteiktos I kvalifikacinės klasės.

**2016 metais kvalifikaciją kėlė šie darbuotojai**

Meno vadovė Virginija Stunžėnienė seminarai:

* „Ankstyvasis muzikinis ugdomasis sveikatinimas esmė, savitumai ir taikymo galimybės“, 6 akad. val. Kauno rajono švietimo centras, 2016-02-19.
* „Garsų ir muzikos poveikis ikimokyklinio vaikų muzikiniame ugdyme“, 6 akad. val., Kauno rajono švietimo centras, 2016-03-16.
* „Jaunimo vertybių ugdymas šiandienos visuomenėje“, 6 akad. val., Birštono muziejaus, Birštono sakralinis muziejus, 2016-06-16.
* „Lietuvos kulinarinio ir etninio paveldo akcentai krikštynų papročiuose“, 6 akad. val., Lietuvos mokinių neformaliojo švietimo centras, Vilnius, 2016-09-28.
* Metodinės dienos „Bendruomenių tradicijos, paprotinė teisė, elgesys ir etiketas“; 2016-11-07, Direktorius Giedrius Vaidelis, 2 dienų seminaras.
* „Žaidimas kaip pagrindinė vaiko veikla“, patobulina mokinių motyvavimo ir paramos jiems kompetenciją, Kauno raj. švietimo centras, gruodžio 9 d., Kaunas, 6 akad . val.

Kultūrinės veiklos organizatorė Žaneta Jankauskaitė:

* Seminaras„Kaip pokalbį su paaugliu be moralų paversti terapiniu“ 2016-12-12, Kolpingo kolegija, Mokymų ir psichologinio konsultavimo Centras, 6 akad. val.

Meno vadovė Rasa Banevičiūtė:

* Respublikiniai choreografų kvalifikacijos tobulinimo kursai – 30 val., 2016 09 12-16 d. Birštonas. Organizatorius - Lietuvos nacionalinis kultūros centras.
* Tarptautinė mokslinė metodinė konferencija „Šokio ugdymo tendencijos ir perspektyvos“ 8 val., 2016 10 13, Vilnius. Organizatorius – Lietuvos edukologijos universitetas.

Kultūrinės veiklos organizatorė Danguolė Kasparienė:

* 6 akad. val. seminaras ,,Darbuotojų teisių gynimas švietimo, kultūros ir kitose biudžetinėse įstaigose“ Kauno rajono švietimo centras.
* 2 akad. val. Paskaita ,,Kino istorija nuo ...iki...'', Šiuolaikinio kino teorijos ir jų pritaikymas praktikoje, Garliavos kultūros ir sporto centras.

Kultūros centro režisierė Aistė Rudavičienė:

* Seminaras 2016 m. balandžio 2-3 d. Anykščiuose. Dalyvavo kultūros centrų renginių režisierių ir vedėjų kvalifikacijos kėlimo seminare „Renginių akademija“ ir išklausė 12 akademinių val. paskaitų kursą;
* Dalyvavo 6 akademinių val. seminare „Viešųjų pirkimų organizavimo tvarka. Kaip vykdyti viešuosius pirkimus“. 2016 m. lapkričio 25 d.
* Dalyvavo 6 akademinių valandų seminare „Dokumentų valdymas įstaigoje“, 2016 m. lapkričio 21d., Kauno rajono švietimo centre.

Kultūros centro l.e.p. direktorė Jolanta Balnytė

* „Etninė kultūra bendruomenių gyvenime - tradicijos šiandieną“, 6 val., Etninės kultūros globos taryba, Aleksandro Stulginskio Universitetas;
* „Kaip nulinė dovanų politika kuria aplinką, grįstą aukštu pasitikėjimu“, 3 val., „Pra eventi“, Lektorius Gediminas Sakalauskas;
* Kauno rajono bendrojo lavinimo mokyklų 5-7 klasių mokinių etninės kultūros konkurso „Iš tautos skrynios" organizavimo ir vertinimo komisijos narė, Kauno rajono savivaldybės administracijos, Kultūros, švietimo ir sporto skyriaus vedėja Irena Marcinkevičienė;
* Pasirengimas etninės kultūros akcijai „Visa Lietuva šoka“, 6 val., Lietuvos liaudies kultūros centras. Direktorius Saulius Liausa.

Kultūrinės veiklos organizatorė Jovita Rastenė:

* Dalyvavo 6 akademinių val. seminare „Viešųjų pirkimų organizavimo tvarka. Kaip vykdyti viešuosius pirkimus“. 2016 m. lapkričio 25 d.

Kultūros projektų vadovė Jurga Maramitė:

* Dalyvavo 6 akademinių valandų seminare „Dokumentų valdymas įstaigoje“, 2016 m. lapkričio 21 d., Kauno rajono švietimo centre.
* Dalyvavo 6 akademinių val. seminare „Viešųjų pirkimų organizavimo tvarka. Kaip vykdyti viešuosius pirkimus“. 2016 m. lapkričio 25 d.

Referentė Laura Eskertaitė:

* Dalyvavo 6 akademinių valandų seminare „Dokumentų valdymas įstaigoje“, 2016 m. lapkričio 21 d., Kauno rajono švietimo centre.

**Kultūros centro 2016 metų veiklos rezultatai**

|  |  |
| --- | --- |
|  | Kultūros centras |
| Renginiai | Lankytojai |
| 1. | Meno mėgėjų kolektyvų renginiai | 199 | 7519 |
| 1.1. | Išvykose | 68 | 1730 |
| 1.2. | Kultūros centre | 50 | 5789 |
| 2. | Profesionalaus meno renginiai | 15 | 3430 |
| 2.1. | Akademiniai koncertai ir spektakliai | 10 | 500 |
| 2.2. | Pramoginės muzikos koncertai | 3 | 2930 |
| 3. | Kiti renginiai ir koncertai | 58 | 9940 |
| 3.1. | Parodos, kino filmai | 22 | 1519 |
| 3.2. | Diskotekos | 3 | 70 |
| 3.3. | Edukaciniai projektai | 5 | 549 |
| Iš viso: | 433 | 33 976 |

**Mėgėjų meno kolektyvų 2016 metų suvestinė**

2016 metais Ramučių kultūros centre ir kitose laisvalaikio salėse buvo 9 meno mėgėjų kolektyvai, kuriuose buvo užregistruoti 162 dalyviai. Iš šių kolektyvų – 2 buvo vaikų ir jaunimo. Šiuose kolektyvuose dalyvavo 21 jaunesniosios kartos atstovas. Galima pasidžiaugti įvairių būrelių ir klubų, veikiančių Ramučiuose bei laisvalaikio salėse, gausa. Jų buvo 16, o dalyvių netgi 186.

Iš viso 2016 metais buvo 24 kolektyvai, kuriuose dalyvavo 333 žmonės.

**Meno mėgėjų kolektyvai:**

2016 m. Ramučių kultūros centre - penkiose laisvalaikio salėse veiklą vykdė 9 meno mėgėjų kolektyvai: folkloro ansamblis „Viešia“, sutartinių giedotojų grupė „Jorė“, Domeikavos mišrus choras „Versmė“, Jaunimo vokalinis ansamblis „Dominantė“, Liaudiškų šokių kolektyvas „Džiaukis“, Šiuolaikinių šokių grupė „Saulėgrąža“, Suaugusiųjų teatras „Siena“, Vaikų teatras „Vitaminas T“, Liaudiškos muzikos kapela „Seklyčia“. Daugelis iš šių kolektyvų yra Dainų šventės ir respublikinių festivalių dalyviai.

**Kultūros centre veikia šie klubai:**

2016 m. Ramučių kultūros centras bei jo laisvalaikio salės gali pasigirti klubinės veiklos gausa, į kurią įeina tokie kolektyvai kaip - liaudiškų šokių kolektyvas „Kupolio rožė“, liaudiška kapela „Ant ketvirto“, Duetas „Uošvės“, Jaunimo roko grupė „Rock medness“, jaunimo šiuolaikinių šokių klubas „Flash dance“, Lapių aktyvių moterų klubas, Ramučių k. c. moterų ansamblis, Vaikų ir jaunimo klubas, moterų klubas, šokių klubas, senjorų dainos klubas, poetų klubas, jaunimo porinių šokių klubas, moterų linijinių šokių klubas, tremtinių dainavimo klubas, saviraiškos klubas (neįgaliųjų).

Aktyvi klubinė veikla didina vietos gyventojų laisvalaikio užimtumą, kultūrinių renginių kokybę, į aktyvią kultūrinę veiklą įtraukia vietos bendruomenes.

**Pagrindiniai 2016 metų kultūros centro vykdyti projektai, renginiai**

Atsigręžus į praėjusių metų nueitą kultūrinį kelią, galima pasidžiaugti kolektyvų veikla, renginių kokybe, masiškumu, darbuotojų pozityvia ir aktyvia veikla, geranoriškumu ir siekiu dirbti taip, jog visiems būtų gera dirbti ir džiaugtis darbo vaisiais. Draugiškas kūrybinių minčių pasidalinimas ir sklaida, patarimai, idėjų ieškojimas rodo vienybę ir gerina renginių kokybę.

2016 metais Lietuvos kultūros taryba finansavo vieną Ramučių kultūros centro projektą: „Tautos pilietiškumo labirintais”. Projekto metu vyko renginių ciklas – foto konkursas „Žvelgiu į pavasarinę Lietuvą“, kuriame vietos bendruomenių nariai galėjo siųsti savo užfiksuotas pavasario nuotraukas, o vėliau geriausieji buvo apdovanoti. Buvo paminėta Lietuvos valstybės atkūrimo diena, kurioje koncertavo styginių kvartetas „Magnum“, taip pat pradėtas protų mūšio turnyras „Kietas riešutėlis“, kuriame buvo išrinkta aštriausių protų komanda. Vaikų gynimo dieną bendruomenių vaikus suvienijo bendras šokis – flash mobas „Šokame už Lietuvą“ ir galiausiai visą renginių ciklą vainikavo orientacinės varžybos.

2016 m. – Bendruomenių metai, ta proga skyrėme išimtinai didelį dėmesį bendruomeniškumo krypties renginiams Kauno rajone. Kadangi vaikai ir jaunimas šiais laikais yra labai atitolę ir ypatingai mažai susipažinę su lietuvių liaudies menu, kultūra, tradicijomis, jiems šiame projekte kreipėme didžiausią. Nepamišdami vyresniųjų, kurie myli, puoselėja ir saugo tautinį paveldą gyventojų, Ramučių kultūros centro ribose (Lapių laisvalaikio salėje, Neveronių laisvalaikio salėje, Domeikavos laisvalaikio salėje, Voškonių laisvalaikio salėje), regiono mokyklose, ikimokyklinio mokymo įstaigose, bibliotekose ir kitose bendruomenės lankytinose vietose surengėme šiuos renginius:

1. Edukacines popietes vaikams ir jaunimui „Etno ratas“ – pažintiniai žaidybiniai seminarai. Vaikai ir jaunimas buvo supažindinti su etnografinių regionų savitumais, buvo mokomi tradicinių liaudies šokių, dainų žaidimų ir tarmių. Jaunieji dalyviai buvo supažindinti su tautinio kostiumo savitumais pagal kiekvieną Lietuvos regioną, taip pat buvo pristatytas kulinarinis paveldas ir tautodailė.
2. Etnomuzikavimo ir sutartinių giedojimo stovykla. Joje buvo pristatyti tradiciniai lietuvių liaudies instrumentai – kanklės, skudučiai, ragai, ožragiai, armonikos, smuikai, cimbolai, dūdmaišiai bei mažieji būgneliai. Surengti tradicinio grojimo, sutartinių giedojimo mokymai, kuriuose dalyvavo Kauno rajono ir visos Lietuvos muzikinio folkloro kolektyvai ir pavieniai nariai. Stovyklos dalyviams buvo sudarytos sąlygos susipažinti ne tik su skirtingais muzikos instrumentų savitumais, muzikavimo tradicijomis, bet ir palyginti juos, įžvelgti bendrumus ir skirtumus.
3. Tradicinių amatų, kulinarinio paveldo, tautodailės, folkloro ansamblių ir kapelijų šventės bendruomenėse.

Projektas padėjo atskleisti ir susipažindinti su tautiniu Lietuvos kultūros paveldu, jo tradicijomis ir atskleisti panašumus bei skirtumus tarp regionų.

**2016 m. teikti projektai**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Finansavimo šaltinis** | **Finansuota suma Eur.** |
| 1. | „Tautos pilietiškumo labirintais“ | Lietuvos kultūros taryba | 3100 EUR |
| 2. | „Etno namai“ | Lietuvos kultūros taryba | Nefinansuota |
| 3. | „Sakmių ir legendų pasaulyje“ | Lietuvos kultūros taryba | Nefinansuota |
| 4. | „Etno namai“ | Kauno r. Kultūros, švietimo ir sporto skyrius | 600 EUR |
| 5. | „Šiuolaikinio meno tvirtovė“ | Lietuvos kultūros taryba | Nefinansuota |
| 6. | „Sušaudyti žodžiai“ | Kauno r. Kultūros, švietimo ir sporto skyrius | 700 EUR |

2016 metais Ramučių kultūros centras teikė 6 projektų paraiškas finansavimui gauti. Dalyvauta Lietuvos kultūros tarybos ir Kauno rajono savivaldybės kvietimuose. Iš 4 teiktų paraiškų Lietuvos kultūros tarybos sritims ir programoms, pavyko gauti vieno projekto finansavimą: Renginių ciklui „Tautos pilietiškumo labirintais“ (gauta 3100 Eur.). Deja, 3 paraiškos nebuvo finansuotos. Vis dėl to, numatytos veiklos iš projekto „Etno namai“, buvo įgyvendintos pasitelkiant Kauno rajono kultūros, švietimo ir sporto skyriaus siūlomus projektų teikimus, kurias parengė ir pravedė etnologė, etnografė Jolanta Balnytė.

 Edukacines popietes vaikams ir jaunimui „Etno ratas“ – pažintiniai žaidybiniai seminarai. Vaikai ir jaunimas buvo supažindinti su etnografinių regionų savitumais, buvo mokomi su tradicinių liaudies šokių, dainų žaidimų ir tarmių. Jaunieji dalyviai buvo supažindinti su tautinio kostiumo savitumais pagal kiekvieną Lietuvos regioną, taip pat buvo pristatytas kulinarinis paveldas ir tautodailė.

Etnomuzikavimo ir sutartinių giedojimo stovykla. Joje buvo pristatyti tradiciniai lietuvių liaudies instrumentai – kanklės, skudučiai, ragai, ožragiai, armonikos, smuikai, cimbolai, dūdmaišiai bei mažieji būgneliai. Surengti tradicinio grojimo, sutartinių giedojimo mokymai, kuriuose dalyvavo Kauno rajono ir visos Lietuvos muzikinio folkloro kolektyvai ir pavieniai nariai. Stovyklos dalyviams buvo sudarytos sąlygos susipažinti ne tik su skirtingais muzikos instrumentų savitumais, muzikavimo tradicijomis, bet ir palyginti juos, įžvelgti bendrumus ir skirtumus.

 Tradicinių amatų, kulinarinio paveldo, tautodailės, folkloro ansamblių ir kapelijų šventės bendruomenėse.

* Lapių bendruomenės šventės „Jurgis žemę atrakina“ metu vyko kalvystės edukacija, kurios metu šventės dalyviai buvo supažindinti su kalvystės amatu, turėjo galimybę jį išbandyti;
* Karmėlavos bendruomenės šventėje „Joninės Rykštynėje“ vyko žolynų, karnų pynimo edukacija, dalyviai rinko žolynus, juos pynė, išsiaiškino žolynų naudos paslaptis, kurios žolės gydo nuo vienokių ar kitokių ligų;
* Voškonių bendruomenės šventėje „Ona – duonos ponia“ buvo surengta duonos kepimo edukacija, kurioje šventės dalyviams buvo suteikta proga išsiminkyti ir išsikepti duoną patiems, sužinoti duonos naudą organizmui ir įvairiausius pamokymus susijusius su duona;
* Domeikavos bendruomenės šventės „Čia – mūsų namai“ metu vyko meninio drožinėjimo edukacija, kurioje dalyviai mokėsi meninio drožinėjimo ypatumų bei subtilybių;
* Neveronių bendruomenės šventėje „Juodojo gandro diena“ vyko žolynų rišimo edukacija, kurioje buvo mokyta teisingai derinti bei rišti žolynus, kurie atskleidžia labiausiai savo savybes būdami kartu.

 Ramučių kultūros centras teikiant projektus atsižvelgia į jų būsimą indėlį bendruomenių kultūrinio susidomėjimo skatinimui bei į jų reikalingumą kultūros centro veiklai.

**Renginiai** 2016 m. Ramučių kultūros centre vyko jau tradiciniais tapę bei naujai inicijuoti renginiai. Visose laisvalaikio salėse vyko valstybinių švenčių minėjimai (Sausio 13-oji, Vasario 16-oji, Kovo 11-oji, Liepos 6 d. himno giedojimas seniūnijose), tautinio identiteto puoselėjimas, naujų idėjų iniciavimas ir įtvirtinimas.

 Kadangi buvo 2016–ieji paskelbti Bendruomenių metais, į tai atsižvelgta ir organizuojant metines kultūros centro veiklas. Trečiąjį kartą buvo organizuotas protų mūšius „Kietas riešutėlis 3: Ar gerai pažįsti savo kraštą?“, jo metu kultūros centro kolektyvo atstovės keliavo po viso Kauno rajono kultūros centrų laisvalaikio sales, viešąją savivaldybės biblioteką. Finalinė kova vyko Karmėlavoje, kavinėje „Tigrasa“. 2016 metais rengtas vietos ir rajono tradicija tapęs roko festivalis Ramučiuose „Gatvės rokas 2016“. Koncertavo Kauno rajono roko kolektyvai, grupė „AC/ DC Project“, „Thundertale“, Paulius Jonikas ir „Wild reason“, „Basi“ ir kiti jauni atlikėjai. Koncertą vainikavo šventinis fejerverkas, baikerių klubo „Aliens“ motociklų paradas.

 Ramučių kultūros centras 2016 metais organizavo šiuos renginius Kauno rajono mastu:

- Trijų išminčių karalių šventinis apsilankymas Kauno rajono savivaldybėje;

-Vasario 16-osios minėjimas Raudondvario dvare;

- Spaudos atgavimo, kalbos ir knygos dienos renginys – pogrindžio spaustuvėje „AB“;

-Kauno rajono gabių vaikų apdovanojimai – Garliavos meno mokykloje;

- Kalėdinė mugė Kauno rajono savivaldybėje.

 Ramučių kultūros centras palaiko glaudžius bendradarbiavimo santykius su socialiniais partneriais. Kartu su Karmėlavos Balio Buračo gimnazija – vaikų gynimo dienos minėjimas, masinis flash mobas „Šokame už Lietuvą“. Pagal Ramučių kultūros centro įgyvendintą projektą „Etno namai“, bendradarbiaujant su Lapių mokykla, Neveronių, Karmėlavos, Ramučių, Domeikavos gimnazijomis ir bendruomenėmis, sukurtas 2016 metų kalendorius. Jame sudėti mokinių pieštiniai ir rašytiniai darbai tema „Adventinės sakmės ir legendos“. Bendradarbiaujant su Lapių pagrindine mokykla, joje vyko ir finalinis projekto renginys „Vaikštinėjo povelė po dvarą“. Skatinamas jaunimo susidomėjimas vietos renginiais, tradicijomis.

 Bendrų pastangų dėka įvyko ir išskirtinė Karmėlavos miestelio šventė „Skrydis Karmėlava 2016“. Išryškinanti miestelio savitumą – pasirinkta aviacijos tema tiek vizualizacijai, tiek programoje. Koncertavo „Pop du“, Vytautas Šiškauskas, pasirodė meno kolektyvai, masinį flashmobą vedė Paulius Šinkūnas. Stiprinti bendradarbiavimo ryšiai su vietos organizacijomis, bendruomenėmis ir Karmėlavos oro uostu. Kartu rengta atvirų durų diena, nemokamos ekskursijos Kauno rajono gyventojams oro uoste.

 2016 metais aktyviai skatintas ir bendruomenių įsijungimas organizuojant kultūrines veiklas, dalyvaujant renginiuose:

- „Šeimų ir kaimynų sporto šventė Ramučiuose“ kartu su Asociacija Ramučių bendruomenė inicijuota sujungusi Ramučių, Neveronių, Karmėlavos gyventojų bendruomenes.

- „Kaziuko mugė“, kartu su bendruomene Asociacija Ramučių bendruomenė.

- „Kugelinės“ su Karmėlavos bendruomene „Židinys“. Sukviestos bendruomenės iš viso Kauno r.

- „Pyragų diena“ su Asociacija Ramučių bendruomenė. Rinkta „Pyragų pyrago“ nominacija.

- „Lapiada“ Lapių miestelyje kartu su vietos bendruomene organizuota žiemos šventė.

- „Eko eglutė“, inicijuota ir įgyvendinta kartu su Voškonių bendruomene.

 Tradiciškai Voškonių laisvalaikio salės teatro studija „Siena“ rengė festivalį „Naujieji Vasiukai“. Teatro studija palaiko bendradarbiavimo ryšius su Tbilisio (Gruzija) teatro studentais.

Ramučių kultūros centre metus gražiai vainikavo eglučių įžiebimai „Misija Kalėdos“ bei šventinės popietės socialiai remtinoms šeimoms „Kalėdinis snaigių šokis“ visose laisvalaikio salėse. Domeikavoje inicijuota nauja Kalėdinė akcija „Kalėdos kojinėje“, kurios metu gyventojai visi kartu kūrė mezginius, kuriuos apjungė į vieną didžiulę Kalėdinę kojinę, pripildytą dovanėlėmis socialiai remtinų šeimų vaikams. Voškonyse Kalėdos vyko ekologine tema. Eglės žaisliukai daryti iš „Tetra Pack“ pakuočių. Taip pat Ramučių kultūros centro stiklinėje erdvėje įgyvendintas sumanymas „Kalėdų miestas“. Šioje erdvėje ir toliau numatoma rengti menines instaliacijas, mini parodų ekspozicijas.

**Parodos**

Ramučių kultūros centre ir jo laisvalaikio salėse 2016 metais buvo surengtos 22 individualios autorių parodos. Ramučių kultūros centre vyko 5 edukacinės veiklos, po kurių dalyviams buvo sudarytos sąlygos patiems pasigaminti po tradicinį meno dirbinį, numarginti vėlykinį margutį, pasidaryti advento kalendorių bei kitos. Kadangi vasaros sezono metu dauguma švenčių organizuojamos po atviru dangumi, šiuo laikotarpiu parodų atidarymai nėra rengiami. Prieš didžiąją žiemos šventę – šv. Kalėdas (stiklinė kultūros centro patalpa pritaikyta mažų ekspozicijų rengimui) sukurta instaliacija „Kalėdinis miestas”, fojė veikė Kalėdinis eglučių parkas. Šioje patalpoje numatoma ir toliau rengti įvairias menines ekspozicijas.

Ramučių kultūros centre 2016 metais rengtos parodos pasižymi spalvingumu. Jose atsispindi tiek pagarba vietos tautodailės kūrėjams, tiek žvilgsnis į plataus kūrybinio pasaulio aktualijas.

**Remonto darbai**:

2016–aisiais metais Ramučių laisvalaikio salėje buvo atnaujintas vienas kabinetas – įrengta ekspozicinė vitrina, taip pat pradėti vykdyti Domeikavos laisvalaikio salės statybos darbai ir Ramučių laisvalaikio salėje pradėti elektros instaliacijos keitimo darbai.

**Finansavimas, jo šaltiniai, įstaigos turtas**

Kultūros centras patikėjimo teise valdo, naudoja ir įstatymų nustatyta tvarka disponuoja jam patikėtu turtu. Kultūros centro finansavimo šaltiniai: savivaldybės biudžeto lėšos, projektams įgyvendinti gautos lėšos (2 500 Eur) ir privačių rėmėjų skirtos lėšos (5 450,40 Eur). Be įprastinės rėmėjų piniginės paramos, Ramučių kultūros centras pritraukia vietos bendruomenių asmeninę savanorišką paramą materialiais ir nematerialiais ištekliais. Rėmėjai šiais metais padovanojo armoniką „Čaiką“ ir dvylikastyges tradicines kankles.

|  |  |  |  |
| --- | --- | --- | --- |
| **Steigėjo institucijos skirtos lėšos su mokesčiais (Eur) iš savivaldybės biudžeto** | Pajamos už teikiamas paslaugas (nuoma) | Lėšos, gautos projektams įgyvendinti | Lėšos iš privačių rėmėjų |
|  | **Iš viso** | Darbo užmokesčiui | Veiklai | Infrastruk-tūros išlaikymui | Ilgalaikiam mate-rialiam turtui įsigyti |  |  |  |
| Iš viso | Iš jų kultūros ir meno darbuotojams |
|  | 1 | 2 | 3 | 4 | 5 | 6 | 7 | 8 | 9 |
| Ramučių kultūros centras | 202 009 | 138 335 | 15 261 | 26 357 | 36 184 | 1 133 | 356 | 2 500 | 5 450,40 |

2016 metais ilgalaikio materialaus turto įsigyta:

* Projektorius 1 vnt.;
* Cimbolai 1 vnt.

**Problemos ir galimi jų sprendimo būdai**

Ramučių kultūros centras yra kritinės būklės – reikia kapitalinio remonto arba renovacijos/ rekonstrukcijos. Būtina sutvarkyti:

* Stogą;
* Kanalizaciją;
* Vandentiekio sistemą;
* Renovuoti ir šiltinti pastatą.

Laisvalaikio salėse trūksta:

* Baldų;
* Kompiuterinės įrangos (3 vnt.);
* Darbininko etato;
* Transporto paslaugų tiekimo.

Ramučių kultūros centre ir visose laisvalaikio salėse ir toliau bus vykdoma kultūrinė veikla: meno mėgėjų kolektyvų repeticijos, koncertai, įvairių tradicinių švenčių, renginių organizavimas. 2017 metais planuojama didesnį dėmesį skirti projektų rengimui ir įgyvendinimui bei dar aktyviau bendradarbiaujant į kultūrinę veiklą įtraukti vietos bendruomenių narius.

L.e.p. direktorė Jolanta Balnytė

**PRIEDAI**

**PRIEDAS NR. 1.**

**2016 metų Ramučių kultūros centro pareigybių sąrašas.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pareigybės** | **Vardas Pavardė** | **Darbo krūvis** | **Išsilavinimas** | **Kvalifikacinė klasė** |
| 1. | L.e.p. direktorė | Jolanta Balnytė | 1 et. | aukštasis | I |
| 2. | Kultūrinės veiklos organizatorė | Danguolė Kasparienė(Voškonių l.s.) | 1 et. | aukštasis  | I |
| 3.  | Kultūrinės veiklos organizatorė | Žaneta Jankauskaitė(Domeikavos l.s.) | 1 et. | aukštasis | neatestuota |
| 4.  | Kultūrinės veiklos organizatorius | Aurelijus Stunžėnas(Lapių l.s.) iki (2016-12-01) | 1 et. | aukštasis | neatestuota |
| 5. | Kultūrinės veiklos organizatorius | Karolis Vaitiekūnas (Neveronių l.s.) (tėvystės atostogose) | 1 et. | aukštasis  | neatestuota |
| 6. | Kultūrinės veiklos organizatorė | Edvinas Grinkevičius (2016-04-05)Jovita Rastenė(Ramučių k.c**.)**nuo (2016-06-09) | 0,75 et.0,75 et. | aukštasisaukštasis | neatestuota |
| 7. | Etnografė | Jolanta Balnytė | 0,25 et. | aukštasis | I |
| 8. | Kultūros projektų vadovė | Audrius Žilinskas iki (2016-06-10)Jurga Marmaitė nuo (2016-10-04) | 1 et. | aukštasis | neatestuota |
| 9. | Dailininkas | Raimundas Šimkevičius iki (2016-01-25)Donatas Vasiliauskas iki (2016-06-29)Ričardas Grekavičius nuo (2016-02-01) | 1,00 et.0,25 et.0,25 et. | aukštasis | neatestuota |
| 10. | Dailininkė | Sigita Dabulskytė iki (2016-06-03)Lina Aleknavičiūtė iki (2016-03-01)Rosanda Sorakaitė – Ramanauskienė nuo (2016-08-30) | 0,5 et.0,25 et.0,75 | aukštasis | neatestuota |
| 11. | Režisierė | Aistė Rudavičienė | 1 et. | aukštasis | neatestuota |
| 12. | Meno vadovė | Rasa Endriukaitienė | 1 et. | aukštasis | I |
| 13.  | Meno vadovė | Stanislava Šumilaitė | 1 et. | aukštasis | II |
| 14. |  Meno vadovė | Rasa Banevičiūtė | 1 et. | aukštasis | neatestuota |
| 15. | Meno vadovas | Rimvydas Kruopis | 0,25 | aukštasis | I |
| 16. | Meno vadovė | Virginija Stunžėnienė | 0,5 et. | aukštasis | I |
| 17. | Meno vadovė | Jurga Marmaitė nuo (2016-10-04) | 0,5 et. | aukštasis | neatestuota |
| 18. | Programinės veiklos organizatoriai | Linas Savulionis – iki (2016-01-04)Gabrielė Morkūnaitė iki (2016-04-26)Jovita Morkūnaitė iki (2016-09-22) | 0,5 et.0,25 et. 0,25 et. | aukštasisaukštasisaukštasis |  |
| 19. | Referentė | Jovita Morkūnaitė iki (2016-09-22) Laura Eskertaitė nuo (2016-11-22) | 0,5 et.0.5 et. | Aukštasisaukštasis |  |
| 20. | Valytoja | Aldona Skačkovienė | 0,75 et. | spec. vidurinis |  |
| 21. | Valytoja | Ilona Dzunkovienė | 0,75 et. | vidurinis |  |
| 22. | Valytoja | Irena Ivanauskienė | 0,5 et. | vidurinis |  |

**PRIEDAS NR. 2.**

**Meno mėgėjų kolektyvai.**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Kategorija** | **Vadovas** | **Pastabos** |
| 1. | Folkloro ansamblis „Viešia“ | 2014 m. LLKC suteikta I kategorija. | Jolanta Balnytė | Neveronių l.s. |
| 2. | Sutartinių giedotojų grupė „Jorė“ |  | Jolanta Balnytė | Neveronių l.s. |
| 3. | Choras „Versmė“ | 2014 m. LLKC suteikta III kategorija | Vadovė: Rasa Endriukaitienė, koncertmeisteris: Rimvydas Kruopis | Domeikavos l.s. |
| 4. | Jaunimo vokalinis ansamblis „Dominantė“ |  | Rasa Endriukaitienė | Domeikavos l.s. |
| 5. | Liaudiškų šokių kolektyvas „Džiaukis“ | 2014 m. LLKC suteikta II kategorija | Rasa Banevičiūtė | Domeikavos l.s. |
| 6. | Šiuolaikinių šokių grupė „Saulėgrąža“ |  | Rasa Banevičiūtė | Ramučių l.s. |
| 7. | Suaugusiųjų teatras „Siena“ | 2014 m. LLKC suteikta II kategorija | Stanislava Šumilaitė | Voškonių l.s.  |
| 8. | Vaikų teatras „Vitaminas T“ | 2014 m. LLKC suteikta III kategorija | Stanislava Šumilaitė | Voškonių l.s.  |
| 9. | Liaudiškos muzikos kapela |  | Virginija Stunžėnienė | Domeikavos l.s. |

**PRIEDAS NR. 3.**

**Meno mėgėjų kolektyvų suvestinė.**

|  |  |  |  |  |  |
| --- | --- | --- | --- | --- | --- |
|  | Mėgėjų meno kolektyvai ir dalyviaiKol. dalyviai | Iš jų vaikų ir jaunimo Kol. dalyviai | Praėjusioje Dainų šventėje dalyvavusių meno kolektyvai/ dalyviai | Studijos, būreliai.klubai Kol.. dalyviai | Iš visoKol.. dalyviai |
| Kultūros centras | 9 | 162 | 1 | 12 | 3 | 77 | 12 | 12 | 21 | 174 |

**PRIEDAS NR. 4.
2016 m. renginiai.**

|  |  |
| --- | --- |
| **Eil. Nr.** | **Renginiai** |
|  | Lietuvos Laisvės Gynėjų dienos, Sausio 13-osios paminėjimas Ramučiuose, laisvalaikio salėse |
|  | Sausio 13-osios paminėjimui skirta popietė, prisiminimais ir išgyvenimais dalinasi poezijos mylėtojų klubo ir senjorų dainos klubo nariai |
|  | Naujų metų sutiktuvių vakaronė Domeikavos bendruomenėje, padėkos vakaras vietos verslininkams ir kultūrinės veiklos rėmėjams |
|  | Paskaita jaunimui „Teisingi sprendimai – ar tai įmanoma?“ Lektorius Jevgenijus Černys. |
|  | Vaikų teatro ,,Vitaminas T‘‘ spektaklis Kauno r. Soc. remtinų vaikų šventėje. |
|  | Šventinis bendruomenės vakaras ,,Naujuosius pasitikus“, skirtas bendruomenių metams.Sausio 13-ąjai atminti. Istorijos pamoka vaikams. R. Požerskio fotografijos paroda. |
|  | Žemės diena ant Lantainių piliakalnio. |
|  | Kauno buitinių paslaugų ir verslo mokyklos auklėtinių meninės tekstilės darbų paroda ,,Zodiako ženklai“ |
|  | Dailininko Eugenijaus Griciaus darbų parodos „Sugrįžimai“ atidarymas, skirtas Lietuvos nepriklausomybės atkūrimo dienai paminėti. |
|  | Etno dirbtuvėlės „Užgavėnių kaukių gamyba“, Ramučių laisvalaikio salėje. |
|  | Lietuvos Valstybės atkūrimo dienos šventė – Vasario 16-oji. Ramučių kultūros centre ir laisvalaikio salėse |
|  | Užgavėnių šventė Voškonių laisvalaikio salėje |
|  | Tradicinių šokių mokymai laisvalaikio salėse. |
|  | Kartu su Lapių laisvalaikio centru „Genuja“ organizuoja tradicinę užgavėnių šventę |
|  | Lietuvos nepriklausomybės atkūrimo dienos šventė – Kovo 11-oji. Ramučių kultūros centre ir laisvalaikio salėse |
|  | Fotokonkurso – parodos pradžia „Žvelgiu į pavasarinę Lietuvą“. Iš projekto „Tautos pilietiškumo labirintais“. |
|  | Teatro ,,Siena‘‘ spektaklis Tarptautinės teatrų dienos šventėje.Teatro ,,Siena‘‘ ir svečių iš Gruzijos spektakliai.Draugystės vakaronė su liaudies teatro iš Gruzijos trupe. |
|  | Karmėlavos seniūnijos bendruomenės centro „Židinys“ inicijuotas kaimyninių bendruomenių vakaras „Kugelinės 2016 m.“. |
|  | Protmūšis ,,Išlukštenk kietą riešutėlį 3‘‘ |
|  | Iš renginių ciklo ,,Susitikimai...‘‘ Vakaras su humoristas ir ne tik.... |
|  | Iš projekto „Sušaudyti žodžiai“: 1. Parodos „Tremtinių laiškai“ atidarymas. 2. Filmo „Knygnešys“ peržiūra. 3. „Knygrišystės paslapčių taku“ kūrybinis užsiėmimas. |
|  | Galerijos „Skaidrioji“ atidarymas ir Nomedos Jakūnienės keramikos paroda, S.Dabulskytės darbų paroda peizažai ir aktyvių Karmėlavos seniūnijos moterų pasveikinimas moters dienos proga, Ramučių laisvalaikio salėje. |
|  | Ukrainos cirko trupės „Magic show“ pasirodymas. |
|  | Organizuoja bendruomenių šventę „Jurgis žemę atrakina“ |
|  | „Linksmosios vaikų velykėlės“ Margučių varžytuvės ir linksmų pasakojimų popietė Domeikavos bendruomenei |
|  | Kaziuko mugė, Ramučių laisvalaikio salėje. |
|  | „Šekspyras gyvas“ Poezijos mylėtojų klubo ir senjorų dainos klubo narių šventinė popietė skirta V. Šekspyro darbams atminti |
|  | Su Lapių bendruomenės centru ir Lapių laisvalaikio centru „Genuja“ surengia bendruomenių „Apvalųjį stalą“ . Renginio svečiai: Turžėnų bendruomenės centro „Menų artelė“ (Jonavos r.) atstovai.  |
|  | Tarptautinei šokių dienai paminėti „Šokių fiesta“ |
|  | Motinos dienai paminėti skirtas koncertas |
|  | Edukacinis renginys kartu su Lapių biblioteka „Aktyviausias jaunasis skaitytojas“ |
|  | Neveronių TAU studentų vakaronė „Pabūkime drauge“ |
|  | Senovinių fotografijų paroda „Menu akimirką žavingą“ Neveronių laisvalaikio salėje |
|  | Tradicinė pagyvenusių žmonių šventė „Oi būdavo, būdavo“ |
|  | Kartu su Lapių biblioteka surengia edukacinį renginį bibliotekos skaitytojams. |
|  | Surengia edukacinę popietę vaikams ir jaunimui „Etno ratas“ |
|  | Vaikų gynimo dienos šventė „Šokame už Lietuvą“. Iš projekto „Tautos pilietiškumo labirintais“.  |
|  | Ramučių bendruomenės asociacijos „Sporto šventė“. |
|  | Iš projekto „Etno namai“ renginių ciklo: Karmėlavos seniūnijos Rykštynės kaimo bendruomenės šventė „Joninės Rykštynėje“.  |
|  | Lapių aktyvių moterų klubu surengia „Rankdarbių diena“. |
|  | Gedulo ir vilties diena „Saule, kilk ir leiskis tėvynėje“ |
|  | Atvelykio vakaronė „Oi velyke, velykėle“ Neveronių gimnazijoje |
|  | Vyties Kryžiaus ordino kavalierių atminimo suolelio šventinis atidengimas Neveronys. |
|  | Domeikavos herbo šventė „Sunešti bendruomenės žiedai“ |
|  | Etnomuzikavimo stovykla. |
|  | Karmėlavos miestelio šventė „Skrydis – Karmėlava 2016“. |
|  | Rosandos Sorakaitės piešinių paroda „Kasdienybės atspindžiai“. Akcijos „Knygų tvirtovė“ uždarymas.  |
|  | Teatro „Siena“ spektaklis susitikime su Tbilisio studentais Voškonių laisvalaikio salėje |
|  | Teatro „Siena“ spektaklis jubiliejiniame vakare Voškonių laisvalaikio salėje |
|  | Vaikų teatrų festivalis ,,Geriausias vitaminas T‘‘ |
|  | Teatro ,,Siena‘‘ spektaklis ,,Angelai neverkia‘‘ respub. teatrų festivalyje ,,Girdžių krivulė 2016‘‘ |
|  | Paveldo dienos orientacinis „Partizanų keliais“ |
|  | Lietuvos premjero vizitas kapsulės dėjimas į laisvalaikio salės pamatus |
|  | Pilietinė akcija „Esam Lietuvos“ skirta Mindaugo karūnavimo dienai |
|  | Folklorinės muzikos festivalis sąšauka Domeikavoje „Su Nerim ir Nemunu atkeliuaukit sveteliai“ |
|  | Kūrybinės dirbutėvėlės su vaikais.Gaminame amuletus. |
|  | Tradicinė šventė ,,Ona- duonos ponia‘‘ |
|  | Muzikos festivalis „Gatvės rokas 16“ Ramučiuose, kuriame dalyvavo grupės „Rebelheart“, Pop Du“, „Rondo“ bei atlikėjai A. Vilčinskas, E. Sipavičius, A. Mickutė |
|  | Karmėlvos miestelio šventė „Skrydis 2016“ |
|  | Kauno r. žemdirbių ir derliaus šventė Raudondvaryje „Rudens sambariai 2016“ |
|  | Projekto „Sušaudyti žodžiai“ pilietinė- edukacinė akcija „Partizanų keliais“. |
|  | Tarptautinė „Pyragų diena“ šventė, konkursas Ramučių kultūros centre ir Voškonių laisvalaikio salėje |
|  | Meno studija senjorams „Rudens simfonija“. |
|  | Kauno r. Rokų teatro spektaklis „Tariamas ligonis“. (rež. D.Armanavičius). |
|  | Ričardo Grekavičiaus paroda „Mano kryždirbystės kelias“ |
|  | Ramučių k.c. darbuotojų ir kultūros tarybos adventinis rytmetys „Laukimo garsai“. |
|  | Dailininko Jono Stromilos autorinės technikos paroda |
|  | Adventinė popietė Ramučių kultūros centre |
|  | Kalėdinės eglutės įžiebimo šventė Ramučiuose, Karmėlavoje, Neveronyse, Domeikavoje, Lapėse, Voškonyse |
|  | Neveronių folkloro ansamblis „Viešia“ koncertuoja Muniškių senelių namuose. |
|  | Folkloro ansamblių „Viešia“ ir „Kupolė“ advento vakaras „Vaikšto povas po dvarą“. |
|  | Kalėdinė mugė Kauno rajono savivaldybėje |
|  | Kalėdinė popietė socialiai remtiniems vaikams su Kauno choreografijos mokykla „Kalėdinis snaigių šokis“ ir Kalėdų seneliu Neveronyse. |
|  | Kalėdinė popietė socialiai remtiniems vaikams „Gerumo angelas“ ir Kalėdų seneliu Ramučiuose. |